Heimween – wolfshadowwhispers
Nostalgie is soms ‘n wonderlike ding waarop jy kan ry soos ‘n golf. Jy onthou ‘n oomblik en ‘n glimlag krul om jou mondhoeke en jou mond blom oop en jy glimlag. Of jy onthou van ‘n wonderlike dag waar jy een van die dinge in jou lewe wat jy wou bereik het, bereik het en daardie onthou bring ‘n warmte in jou wat selfs ‘n koue dag in Antartika nie kan verys nie.
Maar dan soos vanaand hoor jy ‘n liedjie. Nostalgie klop aan jou deur en in plaas van glimlag brand ‘n traan druppel soos bitter als op jou oë se drumpels. Een fokken song. En dis nie slegte geheue wat borrel nie, die liedjie bring goeie oomblikke binne jou uit maar jy wil huil want daardie nostalgie verander in ‘n ‘heimween’. ‘N heimween is seker maar die beste woord om te beskryf dat jy verlang na ‘n era in jou lewe wat nooit sal terug kom nie.
En vir depressie lyers soos ek is heimween ‘n koudhartige tewerasie. Nostalgie kan seer maak. Die heimween lê soms swaar, soos ‘n klein hel op mens.
Maar heimween gaan verby. (Moet dalk daardie liedjie los vir ‘n ruk, net ingeval…)
(c) 2019 allen w. simpson
geinspireer deur ‘n Sondag aand heimween
En dit was nie die liedjie nie, maar…
Heimwëe, heimween, Nostalgie
8 thoughts on “Heimween”
April 7, 2019 at 8:18 nm
En ken ek nie van heimween nie… ek is mal oor die nuwe woord wat ek sopas geleer het…
April 7, 2019 at 8:22 nm
Ek het ‘n woord gesoek vir hoe ek voel toe skep ek sommer die woord. Heimween klink SO Afrikaans. Wie weet dalk help ek ons taal groei met ‘n woord. Nou sal dit nie wonderlik wees nie!
April 7, 2019 at 8:31 nm
Verseker ek gaan dit oral gebruik en mag dit bygevoeg word as een van ons nuwe woorde wat elke dan en wan bygevoeg word in ons Afrikaanse woordeboek. Gaan boek dit, maak dit jou woord voor iemand dit gaps – die woord is verseker my woord vir 2019 – maar ek sal jou verseker erkenning gee. Die wrd praat met my… ‘n hele storie lank x dit som my gevoel vd laaste pr weke op in ‘n enkele woord!
April 7, 2019 at 8:44 nm
Hoe op aarde boek mens dit? Ek wonder?
Maar ek moet sê die feit dat iets wat ek geskep het, al is dit net ‘n woord iemand kan inspireer of selfs net help om ‘n gevoel te diagnoseer, is ‘n groot seën vir my. Dit maak my die blyste as iemand kan resoneer met my skrywes. Dankie vir die geskenk.
April 8, 2019 at 10:13 vm
Ek weet dat daar is nuwe woorde bygevoeg in die een of ander Afrikaanse woordeboek. So twee jaar terug is mense gevra om hul woorde wat vlg hulle nuut in Afrikaans is moes aanstuur vir opname in ‘n aangepaste Afrikaanse woordeboek. Ek wou nog die woordeboek gaan koop het, maar ek kan nou vir als in my nie die woordeboek onthou nie. Hierdie woord is so beskrywend dat daar skaars ‘n beskrywing daarby nodig is. Ek gaan bly soek tot ek dit kry en dan vir ju stuur.
April 8, 2019 at 10:15 vm
Baie dankie. Ek gaan ook soek en as ek ook op iets afkom sal ek met jou ook deel. Twee koppe is beter as een 😉
April 8, 2019 at 3:59 nm
Wonderlike woord wat jy geskep het, Wolfie! Ek stem saam jy moet dit iewers laat boekstaaf. Ek weet ook nie hoe dit werk nie.
Ek het ‘n erge graad van heimween. Soms speel ek op my klavier en dan vloei soveel gedagtes met sekere musiek, dat die trane naderhand rol.
April 8, 2019 at 4:17 nm
Ek verstaan heeltemaal. Musiek is ‘n portaal van gevoelens! Gelukkig het Sondagaand se heimween my verlaat net nadat ek op my blog oor dit geskryf het…
Maar heimween verlaat mens ook nie altyd so maklik nie.
Ek gaan uitvind oor hoe ek die woord kan laat aanteken. Maar miskien is dit goed genoeg dat ek en my lesers ‘n nuwe woord het. Solank ons dot gebruik sal dit ‘ingroei’ in ons Taal in.